མི་རིགས་གང་ཞིག་གི་རྩོམ་པ་པོ་ཡིན་རུང་རྩོམ་པ་པོ་དེས་ངེས་པར་དུ་མི་རིགས་དེའི་སེམས་ཁམས་ཀྱི་སྙིང་བཅུད་ངོ་མ་དེ་ཤེས་རྟོགས་བྱུང་ཡོད་མེད་དང་།མི་རིགས་དེའི་རིག་གནས་ཀྱི་སྙིང་བཅུད་ངོ་མ་དེར་རྒྱུས་འདྲིས་ཡོད་མེད་དེ་ནི་རྩོམ་པ་པོ་དེ་ཉིད་མི་རིགས་དེའི་དབུས་སུ་སྙན་གྲགས་འབྱུང་མིན་དང་མི་རིགས་དེའི་ཀློག་མཁན་གྱིས་དང་ལེན་བྱེད་མིན་གྱི་འགག་གནད་ཅིག་ཡིན།བོད་ལྗོངསརྒྱུན་བུའི་མདུད་པ་ལ་བརྒྱུད་པའི་རྣམ་ཤེསཞེས་པ་དང་།གྲོང་བརྡལ་ཆུང་བར་བྱུང་བའི་དོན་ཕྲནཞེས་པ་གཉིས་ལ་མཚོན་ན་བོད་མིའི་རིག་གནས་ཀྱི་སྙིང་བཅུད་དང་བོད་མིའི་སེམས་ཁམས་ཀྱི་སྙིང་པོ་སོགས་ལ་ད་དུང་རྟོག་འཇུག་དེ་ཙམ་ཐུབ་མེད་པའི་ཞན་ཆ་ལྡན་པ་སོགས་དཔེ་མཚོན་ཙམ་བསྟན་པ་ཡིན།།